Militêre man in hof ná skietery in verkeer | Maroela Media
Marakalla, geklee in 'n swart pak, het vlugtig op aanklag van poging tot moord voor landdros Mothloki Rapulana verskyn.
Staatsaanklaer Craig Snyman het versoek dat die saak na die streekshof oorgeplaas word. Rapulana het die aansoek toegestaan en die saak is tot 8 November uitgestel. Marakalla is op waarskuwing vrygelaat.
Van Staden was nie self by die hof nie. Haar ouers, Louise en Johan van Staden, grootouers, Louise en Phillip Myburgh, en verloofde, Johan Harmse (29), het die verrigtinge bygewoon.
Van Staden se familielede buite die hof. Foto: Phillip Bruwer
Haar pa het buite die hof sy misnoeë uitgespreek dat die saak so lank sloer. "Byna drie maande nadat my dogter geskiet is, loop die man nog steeds vry rond terwyl my dogter in pyn lewe," het hy gesê.
Maroela Media het vroeër berig Carine en Harmse was op 10 Augustus omstreeks 18:00 van Daspoort, waar hulle woon, op Harmse se motorfiets op pad na vriende in Montana toe 'n amptelike weermagvoertuig Harmse se motorfiets skrams getref en weggery het.
Die paartjie het hom agternagesit en by 'n verkeerslig voorgekeer, waarna hy Carine glo op 'n kort afstand in haar linkerbors geskiet het. Die man het daarna glo ook sy vuurwapen op Harmse, wat nog op sy motorfiets was, gerig voordat die verkeerslig groen geword en hy weggery het.
Die saak is intussen na poging tot moord verander en die man het in September kennis van die Nasionale Vervolgingsgesag ontvang om in die hof te verskyn. Hy is nooit in hegtenis geneem nie.
Nou waar is die optogte deur die anc vir die rassis by die hof. Skiet n persoon en op borg met waarskuwing. Boer in Brits weet hulle nie eens of hy n persoon geskiet het maar mag nie borg kry????
Simpel vraag , hoekom word hy op waarskuwing vrygelaat maar die KFC en Brits plaasboer word borgtog geweier en bly in aanhouding – word daar teen blankes deur die howe gediskrimineer of wat!!!!!!
Ek sien daar word verwys na n militere beampte, ek sou eerder se n militere misdadiger, maar nou ja net nog n hofsaak wat uitgerek gaan word,sy president word nie vervolg nie hoekom sou hy, en hulle weet dit
Ek hoop werklik die berig of inligting is verkeerd, waarom sou hul die ander sake trugtrek, die Poging tot moord saak staan op sy eie, versuim om stil te hou na 'n botsing staan op sy eie asook die roekeloos en nalatig staan op sy eie, die klagtes moet bly hul kan en mag dit nie terugtrek tensy die aanklaer nie sy werk behoorlik doen nie! Die feit dat die man op eie verantwoordelikheid op borg is (Waarskuwing) dui duidelik daarop dat iets nie reg is nie!
Ek dog poging tot moord is n ernstige misdaad ??? Kyk na die KFC en Doodskis voorval , daai mense sit in die tronk en word borg geweier . Hierdie karakter loop in die straat rond asof niks gebeer het nie , nou wat nou . Hoe verstaan ek die regstelsel ? Duidelik een rigting stelsel en dit neem nie n NASA wetenskaplike om dit agter te kom nie .